### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Gørlev lokalområde søger om frigivelse af midler til etablering af et læskur i [adresse], etablering af parkeringsplads, samt beplantning.

## Indstillinger

Direktøren indstiller, at ansøgningen imødekommes med en samlet rammebevilling på 121.737 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Hvis projektet med lys på kirken godkendes, har Gørlev lokalområde 813.450 kr. til Få det Fikset projekter.

Lokalområdet har afholdt borgermøde den 24. marts 2025, hvor alle foreslåede projekter blev fremlagt samlet og godkendt med mindst 80% flertal, heriblandt

1. Beplantning i [adresse]

   Opgradering af [adresse] med beplantning af tre grupper af træer og buske.

   Indkøb af stolper til opbinding mm.

   Projektet søger om 9.700 kr.
2. Etablering af læskur i [adresse]

   Opførelse af et læskur med tre lukkede sider, så brugerne af Gørlev hunde-skov kan stå i

   læ og tørvejr vinter og efterår, mens hundene boltrer sig i hunde-skoven. Læskuret placeres i tilknytning til gl. [adresse] jubilæums skov, så det visuelt

   fremtræder så lidt synligt som muligt og falder naturligt ind i omgivelserne.

   Projektet søger om 65.837 kr.
3. Etablering af parkeringspladser ved [adresse]
   Etablering af Parkeringsplads for enden af [adresse] til brugerne af [adresse] og området ved [adresse]. Arealet ønskes belagt med stabil grus.
   Projektet søger om 46.200 kr.

*Drift og vedligeholdelse*

Der vil være afledte drifts- og vedligeholdelsesudgifter til tre års etableringspleje til den nye beplantning, vedligeholdelse af læskur og parkeringsplads. Omkostningerne estimeres til at være i størrelsesordenen 12.000 kr. om året de første tre år til etableringspleje, 8.300 til vedligeholdelse af læskur og 7.000 til parkeringspladsen. I alt  27.300 kr. de første tre år, og derefter 15.300 kr. årligt.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

Projektet med læskur indebærer, at der skal søges om byggetilladelse.

## Økonomiske konsekvenser

Hvis projektet med Lys på kirken godkendes, har Gørlev lokalområde 813.450 kr. til øvrige Få det Fikset projekter.

Den samlede anlægssum til etablering af et læskur, parkeringsplads, samt beplantning i [adresse] udgør 121.737 kr. Hvis projektet godkendes, har Gørlev lokalområde herefter 691.713 kr. til øvrige Få det Fikset projekter.

Det er administrationens anbefaling, at de samlede udgifter til afledt drift og vedligeholdelse opgøres og tilføres driftsbudgetterne året efter anlæggene er taget i brug

[adresse] bemærkninger er indarbejdet i sagen.

### Sagens forløb

10/09/2025 Økonomiudvalget
Anbefales.

Afbud: Ron Gregersen, Thea Winther